
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λύση της Διαδημοτικής Επιχείρησης με την επωνυ¬ 
μία «Διαδημοτική Επιχείρηση Πολιτισμού - Του¬ 
ρισμού - Ανάπτυξης (Δ.Ε.Π.Τ.Α.) Δήμων Αμφίκλει- 

ας - Ελάτειας και Δελφών». 1 

Λύση του Συνδέσμου Ύδρευσης Δήμου Αμφίκλειας 

και Κοινοτήτων. 2 

Τροποποίηση απόφασης καθιέρωσης υπερωριακής 
εργασίας με αμοιβή των υπαλλήλων της Περιφε¬ 
ρειακής Ενότητας Κορινθίας για το έτος 2015. . 3 

Ανάκληση πράξης ορισμού Αναπληρωτή Πρύτανη και 
μεταβίβαση αρμοδιοτήτων. 4 


Τροποποίηση έγκρισης λειτουργίας του Προγράμμα¬ 
τος Μεταπτυχιακών Σπουδών του Τμήματος Λο¬ 
γιστικής και Χρηματοοικονομικής της Σχολής Δι¬ 
οίκησης και Οικονομίας του Τ.Ε.Ι. Κρήτης με τίτλο 


«Λογιστική και Ελεγκτική». 5 

Χορήγηση άδειας κυκλοφορίας φαρμακευτικού προ¬ 
ϊόντος ΕΕΒΡΟυδ ΘΐυΟΟΝΑΤΕ/ΡΗΑΒΜΑ-ϋΑΤΑ. 6 

Χορήγηση άδειας κυκλοφορίας φαρμακευτικού προ¬ 
ϊόντος ΜΥΑΤΒΟΝ . 7 


ΑΠΟΦΑΣΕΙ Σ 

Αριθμ. 7962/203147 (1) 


Λύση της Διαδημοτικής Επιχείρησης με την επωνυμία 
«Διαδημοτική Επιχείρηση Πολιτισμού - Τουρισμού - 
Ανάπτυξης (Δ.Ε.Π.Τ.Α.) Δήμων Αμφίκλειας - Ελάτει- 
ας και Δελφών». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

Του Ν. 2503/1997 (ΦΕΚ 107 Α') «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

• Του Ν. 3852/2010 (ΦΕΚ 87 Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» 

• Του άρθρου 262 του Ν. 3463/2006 (ΦΕΚ 114 Α') «Κύ¬ 
ρωση του Κώδικα Δήμων και Κοινοτήτων» 


• Του άρθρου 16 παρ. 2 του Ν. 4147/2013 (ΦΕΚ 98 Α') 
Συμπληρώσεις και τροποποιήσεις της από 31-12-2012 
Πράξης Νομοθετικού Περιεχομένου «Ρυθμίσεις κατεπει- 
γόντων θεμάτων αρμοδιότητας των Υπουργείων Εσω¬ 
τερικών, Εργασίας, Κοινωνικής Ασφάλισης και Πρόνοιας, 
Δημόσιας Τάξης και Προστασίας του Πολίτη, της Γε¬ 
νικής Γραμματείας της Κυβέρνησης και του Υπουργού 
Επικράτειας». 

• Του Π.δ. 138/2010 (ΦΕΚ 231 Α') «Οργανισμός της Απο¬ 
κεντρωμένης Διοίκησης Θεσσαλίας - Στερεός Ελλάδας». 

• Του άρθρου 90 του Π.δ. 63/2005 (ΦΕΚ 98 Α') «Κώδι¬ 
κας Νομοθεσίας για την Κυβέρνηση και τα Κυβερνητικά 
Όργανα». 

• Του Ν. 3469/2006 (ΦΕΚ 131 Α')« Εθνικό Τυπογραφείο, 
Εφημερίς της Κυβερνήσεως και λοιπές διατάξεις». 

• Του Π.δ. 63/2005 (ΦΕΚ 98/Α'/22-4-2006) Κώδικας 
νομοθεσίας για την Κυβέρνηση και τα Κυβερνητικά 
όργανα». 

2. Την αριθμ. 11/οικ.4569/27-1 -2011 εγκύκλιο του 
ΥΠ.ΕΣ.Α.Η.Δ. σχετικά με θέματα συγχωνεύσεων και 
προσωπικού νομικών προσώπων δημοσίου δικαίου και 
επιχειρήσεων των Δήμων. 

3. Το αριθμ. 47184/20-2-2013 έγγραφο του Υπουργείου 
Εσωτερικών, σχετικά με την αποδοχή της αριθμ. 615/2012 
γνωμοδότησης του ΣΤ' Τμήματος του Ν.Σ.Κ., περί με¬ 
ταφοράς προσωπικού σε περίπτωση λύσης δημοτικής 
κοινωφελούς επιχείρησης. 

4. Την αριθμ. οικ. 2990/18604/23-2-2011 (ΦΕΚ 385 Β') 
απόφαση της Γενικής Γραμματέως Αποκεντρωμένης 
Διοίκησης Θεσσαλίας - Στερεός Ελλάδας, περί μεταβί¬ 
βασης δικαιώματος υπογραφής της Γ.Γ. Α.Δ.Θ.Σ.Ε. στους 
προϊσταμένους των οργανικών μονάδων της Γενικής Δ/ 
νσης Εσωτερικής Λειτουργίας. 

5. Την αριθμ. 6591 +6057+4850/8-8-2001 (ΦΕΚ 1120 Β') 
απόφαση του Γ ενικού Γ ραμματέα Περιφέρειας Στερεάς 
Ελλάδας περί Σύστασης Διαδημοτικής Επιχείρησης με 
την επωνυμία: «Διαδημοτική Επιχείρηση Πολιτισμού - 
Τουρισμού - Ανάπτυξης (Δ.Ε.Π.Τ.Α.)» Δήμων Αμφίκλειας - 
Τιθορέας - Παρνασσού. 

6. Την αριθμ. 67499/12677/21-11-2011 (ΦΕΚ 3186 Β') από¬ 
φαση της Γ ενικής Γ ραμματέως Αποκεντρωμένης Διοίκη¬ 
σης Θεσσαλίας - Στερεάς Ελλάδας περί τροποποίησης 
του καταστατικού με αλλαγή επωνυμίας «Διαδημοτι¬ 
κή Επιχείρηση Πολιτισμού - Τουρισμού - Ανάπτυξης 
(Δ.Ε.Π.Τ.Α.) Δήμων Αμφίκλειας - Ελάτειας και Δελφών. 

7. Το αριθμ. 118/1-10-2015 έγγραφο της Διαδημοτικής 
Επιχείρησης Πολιτισμού - Τουρισμού - Ανάπτυξης (ΛΕ¬ 
ΠΤΑ) Δήμων Αμφίκλειας - Ελάτειας και Δελφών, με το 
οποίο περιήλθε στην υπηρεσία μας η αριθμ. 2/2015 από¬ 
φαση του Διαδημοτικού Οργάνου, με την οποία αποφα- 
σίζεται η λύση της Διαδημοτικής Επιχείρησης. 

8. Το αριθμ. 14155/21-10-2015 έγγραφο του Δήμου Αμ- 
φίκλειας - Ελάτειας, με το οποίο περιήλθαν στην υπη¬ 
ρεσία μας: 

α) η αριθμ. 149/2015 απόφαση του Δημοτικού Συμβουλίου 
περί λύσης της Δ.Ε.Π.Τ.Α., ανάληψης δραστηριοτήτων της 
από το Δήμο και μεταφορά προσωπικού της στο Δήμο και 

β) η αριθμ. 13984/16-10-2015 Βεβαίωση της Οικονομι¬ 
κής Υπηρεσίας, περί εγγραφής στον προϋπολογισμό 
του οικ. έτους 2015, πιστώσεων για τις αποδοχές του 
μεταφερόμενου προσωπικού. 

9. Το αριθμ. 7902/202181/5-11-2015 έγγραφο του Τμή¬ 
ματος Τοπικής Αυτοδιοίκησης και Νομικών Προσώπων 
Λαμίας, με το οποίο διαβιβάστηκε στην υπηρεσία η 
αριθμ. 411/2015 απόφαση του Δήμου Δελφών, η οποία, 
κατά τον έλεγχο νομιμότητας της από το Τμήμα Διοικη¬ 
τικού - Οικονομικού Νομού Φωκίδας, τέθηκε στο Αρχείο 
στις 4-11-2015, ως νομίμως ληφθείσα. 

10. Την αριθμ. οικ. 29198/16-11-2015 Βεβαίωση της Διεύ¬ 
θυνσης Οικονομικών Υπηρεσιών Δήμου Δελφών. 

11. Τα λοιπά στοιχεία του φακέλου, αποφασίζουμε: 

1. Τη λύση της «Διαδημοτικής Επιχείρησης Πολιτι¬ 
σμού - Τουρισμού - Ανάπτυξης (ΛΕΠΤΑ) Δήμων Αμφί- 


κλειας - Ελάτειας και Δελφών - η οποία αρχικά συστά- 
θηκε με την αριθμ. 6591+6057+4850/8-8-2001 απόφαση 
του Γενικού Γραμματέα Περιφέρειας Στερεός Ελλάδας 
(ΦΕΚ 1120 Β') με την επωνυμία «Διαδημοτική Επιχείρηση 
Πολιτισμού - Τουρισμού - Ανάπτυξης (Δ.Ε.Π.Τ.Α.) Δήμων 
Αμφίκλειας - Τιθορέας - Παρνασσού» και τροποποιήθηκε 
με την αριθμ. 67499/1677/2-11-2011 απόφαση της Γ ενικής 
Γραμματέως Αποκεντρωμένης Διοίκησης Θεσσαλίας - 
Στερεάς Ελλάδας (ΦΕΚ 3186 Β'), με αλλαγή επωνυμίας - 
και ανάληψη των δραστηριοτήτων της και των χρημα¬ 
τοδοτούμενων προγραμμάτων της τόσο από το Δήμο 
Αμφίκλειας - Ελάτειας, όσο και από το Δήμο Δελφών. 

2. Μετά τη λύση της επιχείρησης θα ακολουθήσει 
η εκκαθάρισή της από ορκωτούς ελεγκτές, που θα 
ορισθούν από το Διαδημοτικό Όργανο, σύμφωνα με 
το καταστατικό της επιχείρησης, το άρθρο 262 του 
Ν. 3463/2006 και την αριθμ. 4569/27-1-2011 εγκύκλιο (11) 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης. 

3. Τη μεταφορά του προσωπικού της Επιχείρησης με 
σχέση εργασίας Ιδιωτικού Δικαίου Ορισμένου Χρόνου 
στο Δήμο Αμφίκλειας - Ελάτειας, μετά τον έλεγχο από 
το Δήμο των ατομικών υπηρεσιακών φακέλων του μετα¬ 
φερόμενου προσωπικού με τη διαπίστωση της συνδρο¬ 
μής όλων των απαραίτητων εκ του νόμου προϋποθέσε¬ 
ων για τη νομιμότητα των διαδικασιών της μεταφοράς 
των εργαζομένων στο Δήμο ήτοι: 


ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
(ΠΡΟΓΡΑΜΜΑ ΒΟΗΘΕΙΑ ΣΤΟ ΣΠΙΤΙ) 

Α/Α 

ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΕΡΑ 

ΚΑΤΗΓΟΡΙΑ 

ΚΛΑΔΟΣ ΕΙΔΙΚΟΤΗΤΑ 

1 

ΚΟΥΡΕΝΤΑ ΑΙΚΑΤΕΡΙΝΗ 

ΚΩΝΣΤΑΝΤΙΝΟΣ 

Π.Ε. 

ΨΥΧΟΛΟΓΟΣ 

2 

ΤΟΥΛΟΥΜΗ ΠΑΡΑΣΚΕΥΗ 

ΑΝΔΡΕΑΣ 

Δ.Ε. 

ΒΟΗΘΟΣ ΝΟΣΗΛΕΥΤΗ 

3 

ΖΑΧΑΡΑΚΗ ΚΩΝΣΤΑΝΤΙΑ 

ΒΑΣΙΛΕΙΟΣ 

Υ.Ε. 

ΟΙΚΟΓΕΝΕΙΑΚΗ ΒΟΗΘΟΣ 

4 

ΚΑΤΣΙΝΕΛΛΟΥ ΜΑΡΙΑ 

ΑΝΤΩΝΙΟΣ 

Υ.Ε. 

ΟΙΚΟΓΕΝΕΙΑΚΗ ΒΟΗΘΟΣ 

5 

ΠΑΠΑΚΩΝΣΤΑΝΤΙΝΟΥ ΛΟΥΚΙΑ 

ΔΗΜΗΤΡΙΟΣ 

Υ.Ε. 

ΟΙΚΟΓΕΝΕΙΑΚΗ ΒΟΗΘΟΣ 


4. Τη μεταφορά του προσωπικού της Επιχείρησης με σχέση εργασίας Ιδιωτικού Δίκαιου Ορισμένου Χρόνου στο 
Δήμο Δελφών, μετά τον έλεγχο από το Δήμο των ατομικών υπηρεσιακών φακέλων του μεταφερόμενου προσω¬ 
πικού με τη διαπίστωση της συνδρομής όλων των απαραίτητων εκ του νόμου προϋποθέσεων για τη νομιμότητα 
των διαδικασιών της μεταφοράς των εργαζομένων στο Δήμο ήτοι: 


ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
(ΠΡΟΓΡΑΜΜΑ ΒΟΗΘΕΙΑ ΣΤΟ ΣΠΙΤΙ) 

Α/Α 

ΟΝΟΜΑΤΕΠΩΝΥΜΟ 

ΟΝΟΜΑ ΠΑΤΕΡΑ 

ΚΑΤΗΓΟΡΙΑ 

ΚΛΑΔΟΣ ΕΙΔΙΚΟΤΗΤΑ 

1 

ΧΡΙΣΤΟΓΕΩΡΓΟΣ ΓΕΩΡΓΙΟΣ 

ΙΩΑΝΝΗΣ 

Π.Ε. 

ΚΟΙΝΩΝΙΟΛΟΓΟΣ 

2 

ΝΤΟΥΡΟΥ ΑΘΗΝΑ 

ΚΩΝΣΤΑΝΤΙΝΟΣ 

Δ.Ε. 

ΒΟΗΘΟΣ ΝΟΣΗΛΕΥΤΗ 

3 

ΤΣΙΛΙΡΗ ΕΥΣΤΑΘΙΑ 

ΕΥΘΥΜΙΟΣ 

Υ.Ε. 

ΟΙΚΟΓΕΝΕΙΑΚΗ ΒΟΗΘΟΣ 


5. Το παραπάνω προσωπικό διέπεται ως προς τους 
όρους και το ύψος της αμοιβής της εργασίας από τις συλ¬ 
λογικές συμβάσεις εργασίας που ισχύουν εκάστοτε για 
το προσωπικό των ΟΤΑ ή από διατάξεις του Ν. 4024/2011 
οι οποίες επεκτείνονται για το προσωπικό Ι.Δ. των Ο.Τ.Α., 
λαμβανομένης υπόψη της προϋπηρεσίας του. 

6. Σύμφωνα με την αριθμ. 149/2015 απόφαση του Δη¬ 
μοτικού Συμβουλίου Δήμου Αμφίκλειας - Ελάτειας από 
τη μεταφορά του προσωπικού με σχέση εργασίας ΙΔΟΧ 
στο Δήμο Αμφίκλειας - Ελάτειας προκαλείται δαπάνη 
ύψους 22.600,00 ευρώ σε βάρος των Κ.Α. 15.6041.0005, 
15.6054.0005, 15.6641.0004 και 00.6495.0001, που έχουν 


προβλεφθεί στον προϋπολογισμό του Δήμου οικ. έτους 
2015 και αφορούν, αντίστοιχα: τις αποδοχές εργαζομένων 
στο πρόγραμμα «Βοήθεια στο Σπίτι» με ποσό 17.200,00 
ευρώ, τις εργοδοτικές εισφορές με ποσό 4.300,00 ευρώ, 
την προμήθεια καυσίμων και λιπαντικών με ποσό 550,00 
ευρώ και τα διοικητικά έξοδα με ποσό 550,00 ευρώ. 

7. Την αριθμ. 13984/16-10-2015 Βεβαίωση της Οικονομικής 
Υπηρεσίας του Δήμου Αμφίκλειας - Ελάτειας για την εγγρα¬ 
φή στον προϋπολογισμό οικ. έτους 2015 στον ΚΑ 15.6041.0005 
< Αποδοχές εργαζομένων στο πρόγραμμα «Βοήθεια στο 
Σπίτι» > ποσό 17.200,00 ευρώ και στον Κ.Α. 15.6054.0005 <Ερ- 
γοδοτικές εισφορές εργαζομένων στο πρόγραμμα «Βοήθεια 

στο Σπίτι» ποσό 4.300,00 ευρώ, με πρόβλεψη ανάλογων πι¬ 
στώσεων για τα επόμενα οικ. έτη στους ως άνω Κ.Α. 

8. Σύμφωνα με την αριθμ. 411/2015 απόφαση του Δη¬ 
μοτικού Συμβουλίου Δελφών, η αναλογούσα για το προ¬ 
σωπικό με σχέση εργασίας ΙΔΟΧ που μεταφέρονται στο 
Δήμο Δελφών, θα ενταχθεί στον προϋπολογισμό του 
Δήμου. Η καταβολή των αποδοχών και των εισφορών 
στους υπαλλήλους θα γίνεται όπως και στο λοιπό προ¬ 
σωπικό του Δήμου Δελφών για το πρόγραμμα «Βοήθεια 
στο Σπίτι», μέσω των Κωδικών: 70-6041.002 «Αποδοχές» 
και 70-6054.001 «Εργοδοτικές Εισφορές». 

9. Την αριθμ. οικ.29198/16-11-2015 Βεβαίωση της Δι¬ 
εύθυνσης Οικον. Υπηρεσιών - Τμήμα Προϋπολογισμού, 
Λογιστηρίου και Προμηθειών Δήμου Δελφών για την 
κάλυψη της δαπάνης μισθοδοσίας του προσωπικού που 
θα μεταφερθεί μετά τη λύση της Διαδημοτικής Επιχεί¬ 
ρησης Πολιτισμού - Τουρισμού - Ανάπτυξης (Δ.Ε.Π.Τ.Α.) 
Δήμων Αμφίκλειας - Ελάτειας και Δελφών με σύμβαση 
ορισμένου χρόνου, για το έτος 2015, συνολικά 3 ατόμων 
για την υποστήριξη του προγράμματος «Βοήθεια στο 
Σπίτι», με την πρόβλεψη αντίστοιχης πίστωσης α) στον 
Κ.Α. 70-6041.002 του προϋπολογισμού οικ. έτους 2015 
με τίτλο: «Τακτικές αποδοχές (περιλαμβάνονται βασι¬ 
κός μισθός, δώρα εορτών, γενικά και ειδικά επιδόματα)» 
ποσό 245.843,33 ευρώ και β) στον Κ.Α. 70-6054.001 του 
προϋπολογισμού οικ. έτους 2015 με τίτλο: «Εργοδοτικές 
εισφορές υπέρ ΙΚΑ εκτάκτων» ποσό 71.766,37 ευρώ για 
την κάλυψη εργοδοτικών εισφορών, με πρόβλεψη ανά¬ 
λογων πιστώσεων και στον προϋπολογισμό των επόμε¬ 
νων ετών σε περίπτωση συνέχισης του προγράμματος. 

10. Σε περίπτωση μη ανανέωσης του Προγράμματος, επι- 
σημαίνεται ότι λύεται η σχέση εργασίας των υπαλλήλων 
με το Δήμο Αμφίκλειας - Ελάτειας και το Δήμο Δελφών. 

11. Την επιστροφή στο Δήμο Αμφίκλειας - Ελάτειας του 
πολυμορφικού αυτοκινήτου ΗΥΙΙΝΘΑΙ ΜΑΤΒΙΧ με αριθ¬ 
μούς κυκλοφορίας ΚΗ11388 το οποίο παραχωρήθηκε για 
την υλοποίηση του Προγράμματος «Βοήθεια στο Σπίτι». 

12. Την επιστροφή στο Δήμο Δελφών του πολυμορφι¬ 
κού αυτοκινήτου ΗΥυΝΩΑΙ ΜΑΤΒΙΧ με αριθμούς κυκλο¬ 
φορίας ΚΗΥ 7940 και αριθμό πλαισίου ΚΜΗΡΜ81Θ Ρ2 
Ψ066427, το οποίο παραχωρήθηκε για την υλοποίηση 
του Προγράμματος «Βοήθεια στο Σπίτι». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 20 Νοεμβρίου 2015 

Με εντολή Γενικού Γραμματέα 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 

ΚΩΝΣΤΑΝΤΙΝΟΣ ΠΑΠΠΑΣ 
-♦- 

Αριθμ. 6853/172787 (2) 

Λύση του Συνδέσμου Ύδρευσης Δήμου Αμφίκλειας και 
Κοινοτήτων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α. Του Ν. 2503/1997 (ΦΕΚ 107 Α') «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 


β. Του Ν. 3852/2010 (ΦΕΚ 87 Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης», όπως τροποποιήθηκαν 
και ισχύουν. 

γ. Του άρθρου 250 του Ν. 3463/2006 (ΦΕΚ 114 Α') «Κώ¬ 
δικας Δήμων και Κοινοτήτων». 

δ. Του άρθρου 90 του Π.δ. 63/2005 (ΦΕΚ Α' 98)» Κώδι¬ 
κας Νομοθεσίας για την Κυβέρνηση - Νομοθετικά Όρ¬ 
γανα», σχετικά με τον έλεγχο δαπανών που προκαλούν 
οι κανονιστικές διοικητικές πράξεις. 

ε. Του Π.δ. 138/2010 (ΦΕΚ 231 Α') «Οργανισμός της Απο¬ 
κεντρωμένης Διοίκησης Θεσσαλίας - Στερεός Ελλάδας. 

2. Την αριθμ. 11/οικ. 4569/27-1-2011 εγκύκλιο του Υπουρ¬ 
γείου Εσωτερικών Αποκέντρωσης και Ηλεκτρονικής Δια¬ 
κυβέρνησης περί θεμάτων συγχωνεύσεων και προσωπικού 
νομικών δημοσίου δικαίου και επιχειρήσεων των Δήμων. 

3. Την αριθμ. οικ. 2990/18604/23-2-2011 (ΦΕΚ 385 Β') 
απόφαση της Γενικής Γραμματέως Αποκεντρωμένης 
Διοίκησης Θεσσαλίας - Στερεός Ελλάδας περί μεταβί¬ 
βασης δικαιώματος υπογραφής της Γ.Γ.Α.Δ.Θ.Σ.Ε. στον 
Γ ενικό Διευθυντή Εσωτερικής Λειτουργίας. 

4. Την αριθμ. 8590/13-3-1970 απόφαση του Νομάρχη 
Φθιώτιδος, περί ίδρυσης Συνδέσμου Υδρεύσεως μεταξύ 
του Δήμου Αμφίκλειας και των Κοινοτήτων Παλαιοχω- 
ρίου Δωριέων, Οίτης, Μπράλου και Δρυμαίας Νομού 
Φθιώτιδος υπό τη ονομασία «Σύνδεσμος Υδρεύσεως 
Δήμου Αμφίκλειας και Κοινοτήτων Οίτης, Μπράλου, Πα- 
λαιοχωρίου - Δωρ. και Δρυμαίας», η οποία δημοσιεύθηκε 
στο ΦΕΚ 209/30-3-1970/τ.Β'. 

5. Την αριθμ. 8280/25-2-1971 απόφαση του Νομάρχη 
Φθιώτιδος με την οποία εγκρίθηκε η διεύρυνση του 
ως άνω Συνδέσμου με τη συμμετοχή της Κοινότητας 
Αποστολιάς Νομού Φωκίδος. 

β. Την αριθμ. 22613/11-6-1971 απόφαση των Νομαρχών 
Φθιώτιδος και Φωκίδος περί διευρύνσεως του ως άνω 
συνδέσμου με τη συμμετοχή σε αυτόν της κοινότητας 
Αποστολιάς Νομού Φωκίδος, η οποία δημοσιεύθηκε στο 
ΦΕΚ 587/24-7-1971/τ.Β'. 

7. Το αριθμ. 12486/22-9-2015 έγγραφο του Δήμου Αμφί- 
κλειας - Ελάτειας, σχετικά με την από μέρους μας αυ¬ 
τοδίκαιη λύση, με την έκδοση διαπιστωτικής πράξης του 
Συνδέσμου Ύδρευσης Δήμου Αμφίκλειας και Κοινοτήτων 
Οίτης, Μπράλου, Παλαιοχωρίου - Δωριέων, Δρυμαίας (και 
Αποστολιάς), καθόσον ο εν λόγω σύνδεσμος δεν έχει συ¬ 
γκροτήσει τα όργανα του για διάστημα πολύ περισσότερο 
από ένα χρόνο που ορίζει το άρθρο 250 του Ν. 3463/2006. 

8. Το γεγονός ότι η μη συγκρότηση των οργάνων 
διοίκησης ενός Συνδέσμου για χρονικό διάστημα περισ¬ 
σότερο από ένα (1) χρόνο αποτελεί λόγο λύσης αυτού 
(άρθρο 250 παρ. 2 εδαφ. γ') του Ν. 3463/2006). 

9. Το γεγονός της μη προσαρμογής του Συνδέσμου 
στις διατάξεις του άρθρου 104 του Ν. 3852/2010. 

Κατόπιν τούτων: 

Α. Διαπιστώνουμε: 

1. Τη μη συγκρότηση των οργάνων διοίκησης του Συν¬ 
δέσμου με την επωνυμία «Σύνδεσμος Υδρεύσεως Δήμου 
Αμφίκλειας και Κοινοτήτων Οίτης, Μπράλου, Παλαιο- 
χωρίου Δωριέων (ΦΕΚ 209/30-3-1970 τ.Β') και Αποστο- 
λιάς - κατόπιν της αριθμ. 22613/11-6-1971 απόφασης περί 
διευρύνσεως του συνδέσμου - (ΦΕΚ 587/24-7-1971/τ.Β'), 
για χρονικό διάστημα περισσότερο από ένα (1) χρόνο. 

2. Τη μη προσαρμογή του Συνδέσμου στις διατάξεις 
του άρθρου 104 του Ν. 3852/2010. 





29220 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. Λύουμε το Σύνδεσμο με την επωνυμία «Σύνδεσμος 
Υδρεύσεως Δήμου Αμφίκλειας και Κοινοτήτων Οίτης, 
Μπράλου, Παλαιοχωρίου - Δωριέων και Δρυμαίας (ΦΕΚ 
209/30-3-1970/τ.Β') και Αποστολιάς - κατόπιν της αριθμ. 
22613/11-6-1971 απόφασης περί διευρύνσεως του συνδέ¬ 
σμου - (ΦΕΚ 587 /24 -7-1971/τ.Β'). 

Γ. θέματα που αφορούν σε κατανομή ενεργητικού και 
των υποχρεώσεων του ως άνω Συνδέσμου καθώς και 
κάθε άλλη έννομη σχέση που τυχόν υφίστανται, ρυθμί¬ 
ζονται με την ανάλογη εφαρμογή των διατάξεων του 
άρθρου 250 παρ. 3 του Ν. 3463/2006 καθώς και εκείνων 
του άρθρου 104 του Ν. 3852/2010. 

Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του 
Δήμου Αμφίκλειας - Ελάτειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 20 Νοεμβρίου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΚΩΝΣΤΑΝΤΙΝΟΣ ΠΑΠΠΑΣ 
-♦- 

Αριθμ. οικ.149678/6793 (3) 

Τροποποίηση απόφασης καθιέρωσης υπερωριακής ερ¬ 
γασίας με αμοιβή των υπαλλήλων της Περιφερεια¬ 
κής Ενότητας Κορινθίας για το έτος 2015. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 255 του Ν. 3852/2010 (ΦΕΚ 
87 Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2. Τις διατάξεις του Π.δ. 131/2010 «Οργανισμός της 
Περιφέρειας Πελοποννήσου». 

3. Τις διατάξεις του αρθ. 20 του Ν. 4024/2011 «Συνταξιο- 
δοτικές ρυθμίσεις, ενιαίο μισθολόγιο - βαθμολόγιο κλπ». 

4. Τ ις αυξημένες ανάγκες για υπερωριακή απασχόληση 
των υπαλλήλων της Περιφερειακής Ενότητας Κορινθίας 
της Περιφέρειας Πελοποννήσου για την αντιμετώπιση 
εκτάκτων και υπηρεσιακών αναγκών - αγορανομικοί - 
υγειονομικοί - φυτοϋγειονομικοί έλεγχοι, έλεγχος και 
αποκατάσταση ζημιών οδικού δικτύου, έλεγχος και απο¬ 
κατάσταση φυσικών καταστροφών, συμμετοχή - παρου¬ 
σία σε επιτροπές στην έδρα της Περιφέρειας, διαδικασία 
προσλήψεων μέσω προγραμμάτων κοινωφελούς εργασί¬ 
ας κλπ -, λόγω της σημαντικής μείωσης του προσωπικού 
κατόπιν συνταξιοδοτήσεων και μετατάξεων στα πλαίσια 
της ενδοαυτοδιοικητικής εθελοντικής κινητικότητας. 

5. Το γεγονός ότι με την αριθμ. 450/9-11-2015 απόφαση 
του Περιφερειακού Συμβουλίου Πελοποννήσου εγκρίθηκε 
η 13η αναμόρφωση του Προϋπολογισμού της Περιφέρειας 
Πελοποννήσου, οικονομικού έτους 2015, με την οποία, με¬ 
ταξύ άλλων, αυξήθηκε η πίστωση στον ΚΑΕ 0511 “Αποζημί¬ 
ωση για υπερωριακή εργασία” του Ε.Φ. 072 κατά τριάντα 
χιλιάδες πεντακόσια € -30.500 €- στον προϋπολογισμό της 
Περιφερειακής Ενότητας Κορινθίας έτους 2015. 

6. Την αριθμ. 2225/95/7-1-2015 απόφαση (ΦΕΚ 288/ 
Β725-2-2015) περί καθιέρωσης υπερωριακής εργασίας 
με αμοιβή των υπαλλήλων της Περιφερειακής Ενότητας 
Κορινθίας για το έτος 2015, αποφασίζουμε: 

Τροποποιούμε την αριθμ. 2225/95/7-1-2015 απόφαση 


(αριθμ. ΦΕΚ 288/Β725-2-2015) περί καθιέρωσης υπερωρι- 
ακής εργασίας με αμοιβή των υπαλλήλων της Περιφερει¬ 
ακής Ενότητας Κορινθίας για το έτος 2015, ως προς την 
προκαλούμενη δαπάνη, ήτοι από 105.000 € σε 135.500 €. 

Κατά τα λοιπά ισχύει η αρχική μας απόφαση. 

Ισχύει από τη δημοσίευσή της στην Εφημερίδα της 
Κυβερνήσεως (αρθ. 45 παρ. 1 Ν. 4071/2012). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 24 Νοεμβρίου 2015 
Ο Περιφερειάρχης 
ΠΕΤΡΟΣ ΤΑΤΟΥΛΗΣ 
-Φ- 

Αριθμ. απόφ. 3/30-9-2015 (4) 

Ανάκληση πράξης ορισμού Αναπληρωτή Πρύτανη και 
μεταβίβαση αρμοδιοτήτων. 

ΤΟ ΣΥΜΒΟΥΛΙΟ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
(Συνεδρίαση 22η) 

Έχοντας υπόψη: 

1. Τ ις διατάξεις του άρθρου 8 παρ. 17 του Ν. 4009/2011 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των Ανώτατων Εκπαιδευτικών 
Ιδρυμάτων» (ΦΕΚ 195 Α76-9-2011). 

2. Το πρακτικό της 22/30-9-2015 Συνεδριάσεως του 
Συμβουλίου του Πανεπιστημίου Πελοποννήσου. 

3. Το γεγονός ότι δεν προκαλείται δαπάνη σε βάρος 
του προϋπολογισμού του Πανεπιστημίου Πελοποννήσου 
και του Κρατικού Προϋπολογισμού (άρθρο 90 του Κώδι¬ 
κα Νομοθεσίας για την Κυβέρνηση και τα Κυβερνητικά 
όργανα του Π.δ. 63/2005), αποφασίζει: 

Εγκρίνει την υπ’ αριθμ. 5461/22-7-2015 πράξη του Πρύ¬ 
τανη του Πανεπιστημίου Πελοποννήσου περί ανάκλησης 
πράξης ορισμού Αναπληρωτή Πρύτανη και μεταβίβαση 
αρμοδιοτήτων, η οποία έχει ως ακολούθως: 

«ΠΡΑΞΗ ΤΟΥ ΠΡΥΤΑΝΗ 
ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
Θέμα: Ανάκληση πράξης ορισμού Αναπληρωτή 
Πρύτανη και μεταβίβαση αρμοδιοτήτων. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Έχοντας υπόψη: 

1. Την υπ’ αριθμ. 4537/9-9-2013 πράξη του Πρύτανη 
του Πανεπιστημίου Πελοποννήσου με θέμα «Ορισμός 
Αναπληρωτών Πρύτανη Πανεπιστημίου Πελοποννήσου» 
(ΦΕΚ 2554/10-10-2013, Β') 

Ζ Την έγκριση από το Συμβούλιο του Πανεπιστημίου 
Πελοποννήσου της υπ’ αριθμ. 4538/9-9-2013 πράξης του 
Πρύτανη του Πανεπιστημίου Πελοποννήσου με θέμα «Με¬ 
ταβίβαση αρμοδιοτήτων στους Αναπληρωτές Πρύτανη του 
Πανεπιστημίου Πελοποννήσου, καθορισμός αρμοδιοτήτων 
που διατηρεί ο Πρύτανης και καθορισμός σειράς αναπλή- 
ρωσης του Πρύτανη» (ΦΕΚ 2553/10-10-2013, Β') 

3. Την έγκριση από το Συμβούλιο του Πανεπιστημίου 
Πελοποννήσου της υπ’ αριθμ. 10104/29-10-2014 Πράξης 
του Πρύτανη του Πανεπιστημίου Πελοποννήσου περί 
αποδοχής παραίτησης του Αναπληρωτή Πρύτανη, Κα¬ 
θηγητή Κωνσταντίνου Γεωργιάδη και ανάθεση θεμά¬ 
των Δια Βίου Μάθησης σε Αναπληρωτή Πρύτανη (ΦΕΚ 
3410/19-12-2014, Β') 

4. Την υπ’ αριθμ. 10105/29-10-2014 πράξη του Πρύτανη 
του Πανεπιστημίου Πελοποννήσου με θέμα «Αποδοχή 
παραίτησης του Αναπληρωτή Πρύτανη για θέματα Οι- 

κονομικής Διαχείρισης και Υποδομών Καθηγητή Αθα¬ 
νασίου Κριεμάδη» (ΦΕΚ 3410/19-12-2014, Β') 

5. Την έγκριση από το Συμβούλιο του Πανεπιστημίου 
Πελοποννήσου της υπ’ αριθμ. 455/19-1-2015 πράξης του 
Πρύτανη του Πανεπιστημίου Πελοποννήσου με θέμα 
«Ορισμός Αναπληρωτή Πρύτανη Πανεπιστημίου Πελο¬ 
ποννήσου για θέματα Οικονομικής Διαχείρισης και Νέων 
Τεχνολογιών (ΦΕΚ 315/9-3-2015, Β') 

6. Την έγκριση από το Συμβούλιο του Πανεπιστημίου 
Πελοποννήσου της υπ’ αριθμ. 456/19-1-2015 πράξης του 
Πρύτανη του Πανεπιστημίου Πελοποννήσου με θέμα 
«Μεταβίβαση αρμοδιοτήτων στους Αναπληρωτές Πρύ¬ 
τανη του Πανεπιστημίου Πελοποννήσου, Αναπληρωτή 
Καθηγητή Γεώργιο Λέπουρα και Αναπληρώτρια Καθη- 
γήτρια Κωνσταντίνα Μπότσιου» (ΦΕΚ 315/9-3-2015, Β') 

7. Την υπ’ αριθμ. 3336/2-6-2015 πράξη του Πρύτανη 
του Πανεπιστημίου Πελοποννήσου με θέμα «Αποδοχή 
παραίτησης της Αναπληρώτριας Πρύτανη για θέματα 
υπηρεσιών προς την κοινωνία και την περιφερειακή ανά¬ 
πτυξη Αναπληρώτριας Καθηγήτριας Μαρίας Τσιρώνη» 
(ΦΕΚ 1978/14-9-2015, Β') 

8. Τις διατάξεις του άρθρου 8 παρ. 17 του Ν. 4009/2011 
(ΦΕΚ 195 Α'/6-9-2011) «Δομή, λειτουργία, διασφάλιση της 
ποιότητας των σπουδών και διεθνοποίηση των Ανώτα¬ 
των Εκπαιδευτικών Ιδρυμάτων» 

9. Την ανάγκη για καλύτερο συντονισμό της Διοίκη¬ 
σης του Πανεπιστημίου Πελοποννήσου μέσω ενός πιο 
ευέλικτου αριθμητικά σχήματος 

10. Το γεγονός ότι δεν προκαλείται δαπάνη σε βάρος 
του προϋπολογισμού του Πανεπιστημίου Πελοποννή¬ 
σου και του Κρατικού Προϋπολογισμού (άρθρο 90 του 
Π.δ. 63/2005 «Κώδικας Νομοθεσίας για την Κυβέρνηση 
και τα Κυβερνητικά όργανα»), αποφασίζει: 

Την ανάκληση των υπ’ αριθμ. 4537/9-9-2013 (ΦΕΚ 
2554/10-10-2013 Β'), 4538/9-9-2013 (ΦΕΚ 2553/10-10-2013, 
Β'), 10104/29-10-2014 (ΦΕΚ 3410/19-12-2014, Β'), 456/ 
19-1-2015 (ΦΕΚ 315/9-3-2015, Β') πράξεων, κατά το μέρος 
που ορίζεται Αναπληρώτρια Πρύτανη η Αναπληρώτρια 
Καθηγήτρια του Τμήματος Πολιτικής Επιστήμης και Δι¬ 
εθνών Σχέσεων του Πανεπιστημίου Πελοποννήσου Κων¬ 
σταντίνα Μπότσιου του Ευαγγέλου με Α.Δ.Τ. Τ-143087 
και ανατίθενται Πρυτανικές Αρμοδιότητες σε αυτήν. 

Μεταβιβάζει στον Αναπληρωτή Πρύτανη του Πανεπι¬ 
στημίου Πελοποννήσου, Καθηγητή Χρήστο Καρδαρά του 
Δημητρίου με Α.Δ.Τ. Ρ-627203 τη συνολική εποπτεία της 
υλοποίησης του Προγράμματος Ει-αεπιυε. 

Ο Πρύτανης, Καθηγητής Κωνσταντίνος Μασσέλος 
του Γεωργίου με Α.Δ.Τ. ΑΕ-023985 διατηρεί τις κάτωθι 
αρμοδιότητες: 

1. Εκείνες που περιλαμβάνονται στους τομείς ευθύνης 
«Εκπαίδευση» και «Διασφάλιση Ποιότητας» και οι οποίες 
κατά κύριο λόγο συνίστανται στα εξής: 

• Την εποπτεία και το συντονισμό των Προγραμμάτων 
Σπουδών και της εκπαιδευτικής δραστηριότητας όλων 
των κύκλων (πρώτου, δεύτερου, τρίτου) 

• Την εποπτεία και το συντονισμό της οργάνωσης 
Κοινών Προγραμμάτων Σπουδών 

• Τη μέριμνα για την καλή εφαρμογή των βασικών 
αρχών του Ευρωπαϊκού Χώρου Ανώτατης Εκπαίδευσης 

• Την εφαρμογή του ΕΟΤ3 και του Παραρτήματος 
Διπλώματος με βάση τα μαθησιακά αποτελέσματα κάθε 
μαθήματος ή εκπαιδευτικής δραστηριότητας του Προ¬ 
γράμματος Σπουδών 

• Την εφαρμογή του Νέου Εκπαιδευτικού Υποδείγμα¬ 
τος της Φοιτητοκεντρικής Μάθησης (δΙυάβηΙ-ΟθηΐΓθά 
ίββΓηίηρ) 


• Την εποπτεία καλής λειτουργίας και διαχείρισης 
του συστήματος διανομής συγγραμμάτων 

• Την ευθύνη διαχείρισης προβλημάτων σπουδών που 
αφορούν ολόκληρο το Ίδρυμα 

• Την εποπτεία και το συντονισμό των λειτουργιών 
διασφάλισης ποιότητας τόσο σε επίπεδο Ιδρύματος όσο 
και σε επίπεδο Τμημάτων 

Στο πλαίσιο των ανωτέρω αρμοδιοτήτων, ο Πρύτανης 
έχει την ευθύνη της εποπτείας των εξής υπηρεσιακών 
μονάδων του Ιδρύματος: 

• Του Τμήματος Σπουδών της Διεύθυνσης Ακαδημαϊ¬ 
κών και Φοιτητικών Θεμάτων της Κεντρικής Διοίκησης 

• Των Γραμματειών των Τμημάτων σε ό,τι αφορά ει¬ 
δικά τα ζητήματα σπουδών. 

2. Εκείνες που περιλαμβάνονται στους τομείς ευθύνης 
«Δια Βίου Μάθησης». 

3. Την Προεδρία της Μονάδας Διασφάλισης Ποιότητας 
(ΜΟΔΙΠ) του Ιδρύματος με όλες τις αρμοδιότητες που 
απορρέουν από τις συναφείς διατάξεις. 

Τέλος, ο Πρύτανης Καθηγητής Κωνσταντίνος Μασ¬ 
σέλος διατηρεί τις αρμοδιότητες όπως αυτές περιγρά- 
φονται στην ακόλουθες πράξεις του ίδιου: υπ’ αριθμ. 
4538/9-9-2013 (ΦΕΚ 2553/10-10-2013, Β') υπ’ αριθμ. 3336/ 
2-6-2015 (ΦΕΚ Β' 1978/14-9-2015). 

Κατόπιν των ανωτέρω οι Αναπληρωτές Πρύτανη του 
Πανεπιστημίου Πελοποννήσου είναι οι ακόλουθοι: 

1. Καθηγητής Γεώργιος Ανδρειωμένος, Αναπληρωτής 
Πρύτανη για θέματα Διοίκησης και Προσωπικού 

2. Καθηγητής Χρήστος Καρδαράς, Αναπληρωτής Πρύ¬ 
τανη για φοιτητικά θέματα 

3. Αναπληρωτής Καθηγητής Γ εώργιος Τσούλος, Ανα¬ 
πληρωτής Πρύτανη για θέματα'Ερευνας και Ανάπτυξης 

4. Αναπληρωτής Καθηγητής Γ εώργιος Λέπουρας, Ανα¬ 
πληρωτής Πρύτανη για θέματα Οικονομικής Διαχείρισης 
και Νέων Τεχνολογιών 

Σε περίπτωση απουσίας ή κωλύματος του Πρύτανη, η 
σειρά αναπλήρωσης του έχει ως ακολούθως: 

1. Καθηγητής Γ εώργιος Ανδρειωμένος, Αναπληρωτής 
Πρύτανη για θέματα Διοίκησης και Προσωπικού 

2. Αναπληρωτής Καθηγητής Γεώργιος Τσούλος, Ανα¬ 
πληρωτής Πρύτανη για Θέματα'Ερευνας και Ανάπτυξης 

3. Αναπληρωτής Καθηγητής Γ εώργιος Λέπουρας, Ανα¬ 
πληρωτής Πρύτανη για θέματα Οικονομικής Διαχείρισης 
και Νέων Τεχνολογιών 

4. Καθηγητής Χρήστος Καρδαράς, Αναπληρωτής Πρύ¬ 
τανη για φοιτητικά θέματα 

Ο Πρύτανης 

Καθηγητής Κωνσταντίνος Μασσέλος» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Συμβουλίου 
ΧΡΙΣΤΟΣ ΓΕΡΑΡΗΣ 
-Φ- 

Αριθμ. 5833/Φ120 (5) 

Τροποποίηση έγκρισης λειτουργίας του Προγράμματος 
Μεταπτυχιακών Σπουδών του Τμήματος Λογιστικής και 
Χρηματοοικονομικής της Σχολής Διοίκησης και Οικονο¬ 
μίας του Τ.Ε.Ι. Κρήτης με τίτλο «Λογιστική και Ελεγκτική». 

Ο ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΚΡΗΤΗΣ 

Έχοντας υπόψη: 

1. Την με αρ. 4/22-01-2013 απόφαση του Συμβουλίου του 

Ιδρύματος του ΤΕΙ Κρήτης (ΦΕΚ 90/Υ.Ο.Δ.Δ./05-03-2013) 
και την αρ Υ.Α. 39508/Ε5/21-03-2013 Διαπιστωτική Πράξη 
εκλογής Προέδρου του ΤΕΙ Κρήτης. 

2. Τις διατάξεις του άρθρου 80 παρ. 11 περ. α' του 
Ν. 4009/2011 (ΦΕΚ Α' 195), «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων», όπως τροποποιήθηκε 
με τις διατάξεις του άρθρου 47 περ. γ' του Ν. 4025/2011 
(ΦΕΚ Α' 228), του άρθρου 5 παρ. 8 του Ν. 4076/2012 (ΦΕΚ 
Α' 159) και του άρθρου 34 παρ. 2 του Ν. 4115/2013 (ΦΕΚ 
Α' 24), του άρθρου 34 του Ν. 4301/2014 (ΦΕΚ Α' 223). 

3. Τις διατάξεις του άρθρου 6 του Ν. 3685/2008 (ΦΕΚ Α' 
148), «Θεσμικό πλαίσιο για τις μεταπτυχιακές σπουδές», 
όπως τροποποιήθηκε διαδοχικά με τις διατάξεις του 
άρθρου 24 του Ν. 3696/2008 (ΦΕΚ Α' 177), του άρθρου 
27 του Ν. 3794/2009 (ΦΕΚ Α' 156) και του άρθρου 37 παρ. 
35 του Ν. 3848/2010 (ΦΕΚ Α' 71). 

4. Το Π.δ. 104 (ΦΕΚ 137/τ.Α') Μετονομασία Σχολής - Με- 
τονομοσία Τμημάτων - Συγχώνευση Τμημάτων - Κατάρ¬ 
γηση Παραρτημάτων και Τμημάτων - Ίδρυση Σχολής - 
Ίδρυση Τμήματος - Συγκρότηση Σχολών του ΤΕΙ Κρήτης. 

5. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που κυ¬ 
ρώθηκε με το άρθρο πρώτο του Π.δ. 63/2005 (ΦΕΚ 98/τ.Α'). 

6. Την υπ’ αριθμ. 37876/ΣΤ5 (ΦΕΚ 608/τ.Β'/26-4-2015) 
Κοινή Απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

7. Το με αρ. πρωτ. 5885/22-10-2014/Φ120 έγγραφο του 
ΤΕΙ Κρήτης προς την ΑΔΙΠ μαζί με τη συνημμένη έκθεση 
εσωτερικής αξιολόγησης του Ιδρύματος. 

8. Το γεγονός ότι το Τμήμα Λογιστικής και Χρηματο¬ 
οικονομικής του Τ.Ε.Ι. Κρήτης απέστειλε τις εκθέσεις 
του Π.Π.Σ. του Τμήματος Λογιστικής και Χρηματοοι¬ 
κονομικής και του Μ.Π.Σ. του Τμήματος Λογιστικής και 
Χρηματοοικονομικής «Λογιστική και Ελεγκτική» στην 
ΑΔΙΠ, με αριθμό πρωτοκόλλου παραλαβής από την ΑΔΙΠ 
1249/03-08-2015. 

9. Τις εισηγήσεις της Γενικής Συνέλευσης Ειδικής 
Σύνθεσης του Τμήματος Λογιστικής και Χρηματοοι¬ 
κονομικής του Τ.Ε.Ι. Κρήτης, στις συνεδριάσεις με αρ. 
11/17-06-2015,13/31-8-2015,14/30-09-2015 για τη συνέχιση 
της λειτουργίας του Προγράμματος Μεταπτυχιακών 
Σπουδών (Π.Μ.Σ.) με τίτλο «Λογιστική και Ελεγκτική». 

10. Την απόφαση της Συνέλευσης Ειδικής Σύνθεσης 
του Τ.Ε.Ι. Κρήτης στη συνεδρίαση με αρ. 11/30-10-2015, 
για τη συνέχιση της λειτουργίας του Προγράμματος 
Μεταπτυχιακών Σπουδών (Π.Μ.Σ.) με τίτλο «Λογιστική 
και Ελεγκτική» του Τμήματος Λογιστικής και Χρημα¬ 
τοοικονομικής, της Σχολής Διοίκησης και Οικονομίας 
(Σ.Δ.Ο.), του Τ.Ε.Ι. Κρήτης. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2015-2016 την 
συνέχιση της λειτουργίας του Προγράμματος Μεταπτυ¬ 
χιακών Σπουδών (Π.Μ.Σ.) με τίτλο «Λογιστική και Ελεγκτι¬ 
κή» του Τμήματος Λογιστικής και Χρηματοοικονομικής, 
της Σχολής Διοίκησης και Οικονομίας (Σ.Δ.Ο.), του Τ.Ε.Ι. 
Κρήτης, το οποίο εγκρίθηκε με υπουργική απόφαση 
που δημοσιεύθηκε στο ΦΕΚ 1919/Β'/8-9-2009 και για το 
οποίο δόθηκε παράταση μέχρι 31-12-2014 με το ΦΕΚ 
876/Β'/8-4-2014, σύμφωνα με τα εξής: 


Άρθρο 1 

Γενικές Διατάξεις 

Το Τμήμα Λογιστικής και Χρηματοοικονομικής, Σ.Δ.Ο., 
του Τ.Ε.Ι. Κρήτης, οργανώνει και λειτουργεί από το ακα¬ 
δημαϊκό έτος 2009-2010 Πρόγραμμα Μεταπτυχιακών 
Σπουδών με αντικείμενο και τίτλο «Λογιστική και Ελε¬ 
γκτική», το οποίο διέπεται από την κείμενη νομοθεσία 
και τις διατάξεις της απόφασης αυτής. 

Άρθρο 2 

Αντικείμενο - Σκοπός 

Σκοπός του Π.Μ.Σ. στη «Λογιστική και Ελεγκτική» του 
Τμήματος Λογιστικής και Χρηματοοικονομικής, Τ.Ε.Ι. 
Κρήτης, είναι η προαγωγή της επιστημονικής γνώσης 
και της προώθησης της έρευνας σε θέματα συναφή 
της «Λογιστικής και Ελεγκτικής». Ειδικότερα, το Π.Μ.Σ. 
αποβλέπει στην προετοιμασία φοιτητών για την υψηλού 
επιπέδου στελέχωση οικονομικών διευθύνσεων του ιδι¬ 
ωτικού ή δημοσίου τομέα στην Ελλάδα ή το εξωτερικό, 
παράλληλα με την κατάρτιση ειδικευμένων επιστημόνων 
που θα βοηθήσουν τη διαδικασία προσαρμογής της 
Ελληνικής οικονομίας στις νέες συνθήκες του διεθνούς 
ανταγωνισμού προς όφελος των Ελλήνων πολιτών. 

Επιπλέον, οι κάτοχοι του τίτλου Π.Μ.Σ. στη «Λογιστική 
και Ελεγκτική» θα διαθέτουν και την επάρκεια επιτυχίας 
στις εξετάσεις που προβλέπονται από το Προεδρικό διά¬ 
ταγμα 226/14-7-1992, όπως αυτό ισχύει (Ν. 3693/2008 ΦΕΚ 
174/Α'/25-8-2008), για τον ελεγκτικολογιστικό θεσμό στην 
Ελλάδα ως μέλους της ΕΕ, καθώς και την επάρκεια για 
οποιαδήποτε άλλη συμμετοχή τους σε διεθνείς επαγγελ¬ 
ματικές εξετάσεις συναφείς του αντικειμένου του Π.Μ.Σ 
(πχ. Λογιστών, ή Εσωτερικών ή Εξωτερικών Ελεγκτών κ.ά). 

Οι απόφοιτοι του Π.Μ.Σ. στη «Λογιστική και Ελεγκτική» 
του Τμήματος Λογιστικής και Χρηματοοικονομικής, Τ.Ε.Ι. 
Κρήτης, θα δύνανταί: 

1. Να καλύψουν ανάγκες υψηλού επιπέδου Οικονομικών 
Διευθύνσεων οποιοσδήποτε επιχειρήσεως ή οργανι¬ 
σμού, δημοσίου ή ιδιωτικού τομέα, στην Ελλάδα ή στο 
εξωτερικό. 

2. Να καλύψουν ανάγκες υψηλού επιπέδου Λογιστικού 
ή Ελεγκτικού χαρακτήρα, στην Ελλάδα και στο εξωτε¬ 
ρικό, σε επιχειρήσεις ή οργανισμούς, του δημόσιου ή 
ιδιωτικού τομέα και ανεξαρτήτως κλάδου παραγωγής. 

3. Να καλύψουν θέσεις έρευνας σε θέματα συναφή με 
τη Λογιστική και Ελεγκτική. 

4. Να διδάξουν, σε διάφορες βαθμίδες της εκπαίδευ¬ 
σης, θέματα που σχετίζονται με τα γνωστικά αντικεί¬ 
μενα της Λογιστικής και Ελεγκτικής. 

Άρθρο 3 

Μεταπτυχιακός τίτλος 

Το Π.Μ.Σ. του Τμήματος Λογιστικής και Χρηματοοικο¬ 
νομικής της Σχολής Διοίκησης και Οικονομίας του Τ.Ε.Ι. 
Κρήτης, απονέμει Μεταπτυχιακό Δίπλωμα Ειδίκευσης 
(Μ.Δ.Ε.) στη «Λογιστική και Ελεγκτική». 

Άρθρο 4 

Κατηγορίες Πτυχιούχων 
που γίνονται δεκτοί στο Π.Μ.Σ. 

Στο Πρόγραμμα Μεταπτυχιακών Σπουδών για το Με¬ 
ταπτυχιακό Δίπλωμα Ειδίκευσης στη «Λογιστική και 
Ελεγκτική», θα γίνονται δεκτοί πτυχιούχοι Α.Ε.Ι. (Πανε¬ 
πιστημίων ή Τ.Ε.Ι.), της ημεδαπής ή ομοταγών αναγνω¬ 
ρισμένων Ιδρυμάτων της αλλοδαπής. Στην περίπτωση 
επιλογής πτυχιούχων από μη-οικονομικές σχολές, αυτοί 

είναι υποχρεωμένοι να παρακολουθούν εντατικά προ¬ 
παρασκευαστικά μαθήματα ειδικότητας. 

Άρθρο 5 

Χρονική διάρκεια 

Το ΠΜΣ στη «Λογιστική και Ελεγκτική» είναι πλήρους 
παρακολούθησης. Η χρονική διάρκεια σπουδών για την 
απονομή του Μ.Δ.Ε. είναι δύο (2) ακαδημαϊκά έτη (κύκλος 
σπουδών) και κατανέμεται σε τέσσερα (4) εξάμηνα. Τα 
πρώτα δύο εξάμηνα (Α' και Β') αφιερώνονται στην παρα¬ 
κολούθηση πέντε (5) μαθημάτων ανά εξάμηνο, το τρίτο 
(Γ') εξάμηνο διατίθεται για την παρακολούθηση τεσσά¬ 
ρων (4) μαθημάτων, ενώ το τέταρτο (Δ') για τη συγγραφή 
της διπλωματικής εργασίας, στην οποία δίδεται ιδιαίτερη 
βαρύτητα (πιστωτικές μονάδες ενός εξαμήνου). 

Άρθρο 6 

Πρόγραμμα Μαθημάτων 

Τα μαθήματα του Π.Μ.Σ. είναι εξαμηνιαία και περι¬ 
λαμβάνουν α) διδακτική απασχόληση, δηλ. θεωρία και 
ασκήσεις πράξης, β) ερευνητική απασχόληση, δηλ. ερ¬ 
γασίες, με μελέτη και ανάπτυξη-παρουσίαση επιστη¬ 
μονικών άρθρων δημοσιευμένων σε έγκυρα διεθνή επι¬ 
στημονικά περιοδικά ή πρακτικά διεθνών επιστημονικών 
συνεδρίων ή συλλογικών επιστημονικών τόμων, με σύ¬ 
στημα κριτών -άΐίηά ρβθΓ τονίονν ρΐΌοβεε- ή εξειδικευμένα 
επαγγελματικά περιοδικά και γ) πρακτική άσκηση, δηλ. 
εργαστηριακές ασκήσεις. 

Κάθε ένα από τα δύο πρώτα εξάμηνα (Α', Β') περι¬ 
λαμβάνει πέντε (5) εξαμηνιαία μαθήματα. Το τρίτο (Γ') 
εξάμηνο περιλαμβάνει τέσσερα (4) μαθήματα, ενώ το 
τέταρτο (Δ') εξάμηνο αφιερώνεται στην υποχρεωτική 
εκπόνηση μεταπτυχιακής διπλωματικής εργασίας από 
κάθε φοιτητή ατομικά. 

Γλώσσα διδασκαλίας ορίζεται η Ελληνική ή η Αγγλική. 

Τα μαθήματα του Μ.Δ.Ε. στη «Λογιστική και Ελεγκτική» 
παρουσιάζονται στον ακόλουθο πίνακα. 


Α/Α 

ΤΙΤΛΟΣ ΜΑΘΗΜΑΤΟΣ 

Εξάμ. 

Πιστωτικές 

Μονάδες 

1 

Λογιστική 1 

Α 

6,0 

2 

Δίκαιο για Λογιστές και 
Ελεγκτές 

Α 

6,0 

3 

Στατιστικές και 
Οικονομετρικές Μέθοδοι 

Α 

6,0 

4 

Χρηματοοικονομική Ανάλυση 1 

Α 

6,0 

5 

Διοικητική Οικονομική 

Α 

6,0 

6 

Λογιστική II 

Β 

6,0 

7 

Ελεγκτική 1 

Β 

6,0 

8 

Λογιστικά Πρότυπα 

Β 

6,0 

9 

Χρηματοοικονομική Ανάλυση II 

Β 

6,0 

10 

Μακροοικονομική και Διεθνής 
Χρηματοοικονομική Διοίκηση 

Β 

6,0 

11 

Ειδικά Θέματα Λογιστικής 

Γ 

7,5 

12 

Ελεγκτική II 

Γ 

7,5 

13 

Φορολογικά Θέματα 

Γ 

7,5 

14 

Εφαρμογές Πληροφορικής στη 
Λογιστική και Ελεγκτική 

Γ 

7,5 






Διπλωματική Εργασία 

Δ 

30 


1. Το πλήρες και αναλυτικό πρόγραμμα σπουδών καθο¬ 
ρίζεται στην αρχή κάθε κύκλου σπουδών από τη Γ ενική 
Συνέλευση Ειδικής Σύνθεσης (Γ.Σ.Ε.Σ.) μετά από εισήγη¬ 
ση της Συντονιστικής Επιτροπής του Π.Μ.Σ. Ως κύκλος 
σπουδών νοείται η οριζόμενη στο άρθρο 5 συνολική 
διάρκεια φοίτησης για την απόκτηση του Μ.Δ.Ε. 

2. Η διάρκεια των μαθημάτων αποφασίζεται στην 
αρχή κάθε ακαδημαϊκού έτους από τη Γ ενική Συνέλευ¬ 
ση Ειδικής Σύνθεσης (Γ.Σ.Ε.Σ.) μετά από εισήγηση της 
Συντονιστικής Επιτροπής του Π.Μ.Σ., και δεν μπορεί να 
είναι μικρότερη των τριάντα (30) διδακτικών ωρών ανά 
εξαμηνιαίο μάθημα, όπου το εξάμηνο δεν μπορεί να 
είναι μικρότερο των δεκατριών (13) εβδομάδων. Η Με¬ 
ταπτυχιακή Διπλωματική Εργασία διαρκεί ένα εξάμηνο, 
το τελευταίο. 

3. Για την απονομή του Μ.Δ.Ε. απαιτείται η επιτυχής 
συμπλήρωση εκατόν είκοσι (120) πιστωτικών μονάδων 
του Ευρωπαϊκού Συστήματος Μεταφοράς και Συσσώ¬ 
ρευσης Πιστωτικών Μονάδων (ΕΘΤ5) μέσω της υπο¬ 
χρεωτικής παρακολούθησης και εξέτασης του φοιτητή 
στο σύνολο των ερευνητικών και εκπαιδευτικών δρα¬ 
στηριοτήτων του προγράμματος, κατά τα ειδικότερα 
οριζόμενα στον κανονισμό του Π.Μ.Σ. 

Αρθρο 7 

Αριθμός εισακτέων 

Ο αριθμός εισακτέων ορίζεται - κατ’ ανώτατο όριο - σε 
εξήντα (60) ανά ακαδημαϊκό έτος. Επιπλέον του αριθμού 
εισακτέων γίνονται δεκτοί και ειδικοί υπότροφοι βάσει 
της κείμενης νομοθεσίας. 

Αρθρο 8 
Προσωπικό 

Στο Π.Μ.Σ. μπορεί να διδάσκουν κατά προτεραιότητα, 
μετά από απόφαση της ΓΣΕΣ: 

(ί) Μέλη Ε.Π. (Ερευνητικό Προσωπικό Τ.Ε.Ι.) του Τμή¬ 
ματος Λογιστικής και Χρηματοοικονομικής, ή άλλων 
Τμημάτων του Τ.Ε.Ι. Κρήτης ή άλλου Τ.Ε.Ι., αποχωρήσα- 
ντες λόγω ορίου ηλικίας διδάσκοντες Τ.Ε.Ι., Καθηγητές, 
Επισκέπτες Καθηγητές, Ειδικοί Επιστήμονες ή Συμβασι- 
ούχοι ή Ωρομίσθιοι Επιστημονικοί Συνεργάτες, οι οποίοι 
είναι κάτοχοι διδακτορικού διπλώματος. 

(ϋ) Μέλη Δ.Ε.Π. (Διδακτικό Ερευνητικό Προσωπικό) 
Ελληνικών ή Αλλοδαπών Πανεπιστημίων, αποχωρή- 
σαντες λόγω ορίου ηλικίας Καθηγητές, Επισκέπτες 
Καθηγητές, Ειδικοί Επιστήμονες ή διδάσκοντες βάσει 
του Π.δ. 407/1980 (ΦΕΚ Α' 112), οι οποίοι είναι κάτοχοι 
διδακτορικού διπλώματος. Μετά τα Μέλη ΕΠ του Τ.Ε.Ι. 
Κρήτης, προηγούνται τα μέλη ΔΕΠ των συνεργαζόμενων 
Α.Ε.Ι. με το ΠΜΣ Λογιστική και Ελεγκτική, όπως το ΠΜΣ 
στην Ναυτιλία του Τμήματος Ναυτιλιακών Σπουδών του 
Πανεπιστημίου Πειραιώς, το ΠΜΣ Εφαρμοσμένη Λογι¬ 
στική και Ελεγκτική του Τμήματος Λογιστικής και Χρη¬ 
ματοοικονομικής του Πανεπιστημίου Μακεδονίας και το 
ΠΜΣ Λογιστική και'Ελεγχος Δημοσίων Οργανισμών και 
Επιχειρήσεων του Τμήματος Οργάνωσης και Διοίκησης 
Επιχειρήσεων του Πανεπιστημίου Πειραιώς. 

(ιϋ) Ερευνητές αναγνωρισμένων Ερευνητικών Ιδρυμά¬ 
των της ημεδαπής ή της αλλοδαπής, οι οποίοι είναι 
κάτοχοι διδακτορικού διπλώματος και έχουν επαρκή 
επιστημονική, συγγραφική ή ερευνητική δραστηριότητα. 

(ίν) Επιστήμονες αναγνωρισμένου κύρους, ή Επιστη¬ 
μονικοί Συνεργάτες Τ.Ε.Ι., οι οποίοι διαθέτουν εξειδι- 
κευμένες γνώσεις ή σχετική εμπειρία στο γνωστικό 

αντικείμενο του Π.Μ.Σ., όπως οι ενδεικτικά προτεινό- 
μενοι από το Εποπτικό Συμβούλιο του Σώματος Ορ¬ 
κωτών Ελεγκτών Λογιστών (Σ.Ο.Ε.Λ.) με το Ινστιτούτο 
του οποίου (Ι.Ε.Σ.Ο.Ε.Λ.) συνεργάζεται από ιδρύσεως το 
ΠΜΣ Λογιστική και Ελεγκτική, κ.λπ.. 

(ν) Με ειδική απόφαση της Γ.Σ.Ε.Σ μπορεί να ανατίθε¬ 
ται επικουρικό έργο σε Καθηγητές Εφαρμογών ή και σε 
Εργαστηριακούς Συνεργάτες με τα πλήρη εκ του νόμου 
προβλεπόμενα προσόντα. 

Σύμφωνα με την κείμενη νομοθεσία, ορίζονται μέλη 
του προσωπικού ως επιβλέποντες και συνεπιβλέποντες 
των μεταπτυχιακών φοιτητών για το Μ.Δ.Ε. 

Άρθρο 9 

Υλικοτεχνική υποδομή 

Από την υπάρχουσα κτιριακή και υλικοτεχνική υποδο¬ 
μή του Τμήματος Λογιστικής και Χρηματοοικονομικής, 
Σ.Δ.Ο., Τ.Ε.Ι. Κρήτης, προσφέρονται για την υποστήρι¬ 
ξη του Π.Μ.Σ. στη «Λογιστική και Ελεγκτική», αίθουσες 
διδασκαλίας και εργαστήρια πληροφορικής, έπιπλα 
και σκεύη, μηχανές γραφείου, καθώς και η Βιβλιοθήκη 
(έντυπη και ηλεκτρονική) του Τ.Ε.Ι. Κρήτης. Από τον 
προϋπολογισμό του Π.Μ.Σ. ο οποίος δεν επιβαρύνει εκεί¬ 
νον του Ιδρύματος, συμπληρώνεται ή αναβαθμίζεται η 
υπάρχουσα υλικοτεχνική υποδομή μετά από απόφαση 
των αρμόδιων οργάνων του Ιδρύματος, βάσει σχετικής 
εισήγησης της ΓΣΕΣ του Τμήματος. 

Αρθρο 10 

Διάρκεια λειτουργίας 

Το Π.Μ.Σ. θα λειτουργήσει, με την απόφαση αυτή, από 
το ακαδημαϊκό έτος 2015 - 2016 μέχρι και το ακαδημαϊκό 
έτος 2016-2017 (31-8-2017), με δυνατότητα παράτασης, 
σύμφωνα με την κείμενη νομοθεσία. 

Αρθρο 11 

Κόστος λειτουργίας 

Τ ο ενδεικτικό ελάχιστο κόστος λειτουργίας του προ¬ 
γράμματος Μ.Δ.Ε. για κάθε κύκλο σπουδών (4 διδακτικά 
εξάμηνα) υπολογίζεται σε περίπου ευρώ (€) 354.000 και 
αναλύεται ως εξής: 


Λειτουργικά έξοδα του προγράμματος, 
αμοιβές - αποζημιώσεις του διδακτικού, 
τεχνικού και διοικητικού προσωπικού για 
εργασία που υπερβαίνει τις κατά νόμο 
υποχρεώσεις τους, χορήγηση υποτροφιών 
σε μεταπτυχιακούς φοιτητές, κ.λπ. 

(Ποσοστό 65% του προϋπολογισμού) 

230.100 

Κάλυψη λειτουργικών εξόδων του ιδρύματος 
που αφορούν στο Π.Μ.Σ. 

(Ποσοστό 25% του προϋπολογισμού) 

88.500 

Κρατήσεις υπέρ του Ειδικού Λογαριασμού 
ΚονδυλίωνΈρευνας του Τ.Ε.Ι. ΚΡΗΤΗΣ 
(Ποσοστό 10% του προϋπολογισμού) 

35.400 

ΣΥΝΟΛΟ (€) 

354.000 


Το ανωτέρω ενδεικτικό κόστος λειτουργίας για 60 
μεταπτυχιακούς φοιτητές (ΜΦ) θα καλύπτεται κατά 
βάση από τα δίδακτρα που αυτοί θα καταβάλλουν σε 
εξαμηνιαίες δόσεις (κατά μέσο όρο 1.475 ευρώ/ΜΦ/εξά- 
μηνο). Εντούτοις, είναι πιθανό το κόστος λειτουργίας 
του Π.Μ.Σ. να καλύπτεται σε συνδυασμό και από δω¬ 
ρεές, παροχές, κληροδοτήματα, χορηγίες φορέων του 
δημοσίου ή ιδιωτικού τομέα γενικά, νομικών ή φυσικών 


προσώπων ή πόρους από ερευνητικά προγράμματα, 
κοινοτικά προγράμματα, καθώς και επιχορηγήσεις του 
κρατικού προϋπολογισμού. Η διαχείριση των οικονο¬ 
μικών πόρων του προγράμματος θα γίνεται μέσω του 
Ειδικού Λογαριασμού ΚονδυλίωνΈρευνας (Ε.Λ.Κ.Ε.) του 
Τ.Ε.Ι. ΚΡΗΤΗΣ. 

Άρθρο 12 

Μεταβατικές διατάξεις 

Οποιοδήποτε άλλο θέμα δεν προβλέπεται από την 
απόφαση αυτή και την ισχύουσα νομοθεσία, ρυθμίζεται 
από τον ετήσια εκδιδόμενο Οδηγό Σπουδών του Π.Μ.Σ. 
«Λογιστική και Ελεγκτική», ο οποίος περιλαμβάνει τον 
Εσωτερικό Κανονισμό Λειτουργίας του, σύμφωνο με 
εκείνον του Ιδρύματος, εγκρίνεται από την Γ.Σ.Ε.Σ του 
Τ μήματος Λογιστικής και Ελεγκτικής και αναρτάται στην 
ιστοσελίδα του Π.Μ.Σ. (τμήμα εκείνης του Τμήματος). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 20 Νοεμβρίου 2015 
Ο Πρόεδρος 

ΕΥΑΓΓΕΛΟΣ ΚΑΠΕΤΑΝΑΚΗΣ 

-♦- 

( 6 ) 

Χορήγηση άδειας κυκλοφορίας φαρμακευτικού προϊό¬ 
ντος ΡΕΒΒΟΨδ ΟίυΟΟΝΑΤΕ/ΡΗΑΒΜΑ-ϋΑΤΑ. 

Με την υπ’ αριθμ.: 67417/8-10-2015 απόφαση του ΕΟΦ 
χορηγήθηκε, βάσει των διατάξεων του άρθρου 21 της 
κοινής υπουργικής απόφασης ΔΥΓ3α/Γ.Π. 32221/2013, 
άδεια κυκλοφορίας στο φαρμακευτικό προϊόν ΡΕΒΒΟυδ 
ΟΐυΟΟΝΑΤΕ/ΡΗΑΒΜ Α-ϋΑΤ Α. 

Δραστική ουσία: ΡΕΒΒΟυδ ΟΕυΟΟΝΑΤΕ 

Μορφή: Κόνις για πόσιμο διάλυμα δθθπιρ (37,5πιρ 
Ρο++)/δΑΟΗΕΤ 

Δικαιούχος σήματος: ΡΗΑΒΜΑ-ϋΑΤΑ ΑΝΩΝΥΜΗ ΕΤΑΙ¬ 
ΡΕΙΑ ΕΡΕΥΝΑΣ ΚΑΙ ΑΝΑΠΤΥΞΗΣ Δ.Τ. ΡΗΑΒΜΑ-ϋΑΤΑ δ.Α. 

Κάτοχος άδειας κυκλοφορίας: ΡΗΑΒΜΑ-ϋΑΤΑ ΑΝΩΝΥ¬ 
ΜΗ ΕΤΑΙΡΕΙΑ ΕΡΕΥΝΑΣ ΚΑΙ ΑΝΑΠΤΥΞΗΣ Δ.Τ. ΡΗΑΒΜΑ- 
ϋΑΤΑ δ.Α.. 

Η Πρόεδρος ΔΣ/ΕΟΦ κ.α.α. 

Η Α' Αντιπρόεδρος 
ΔΕΣΠΟΙΝΑ ΜΑΚΡΙΔΑΚΗ 

-♦- 

(7) 

Χορήγηση άδειας κυκλοφορίας φαρμακευτικού 
προϊόντος ΜΥΑΤΒΟΝ. 

Με τις υπ’ αριθμ.: 67414 και 67415/8-10-2015 αποφά¬ 
σεις του ΕΟΦ χορηγήθηκε, βάσει των διατάξεων του 
άρθρου 21 της κοινής υπουργικής απόφασης ΔΥΓ3α/Γ.Π. 
32221/2013, άδεια κυκλοφορίας στο φαρμακευτικό προ¬ 
ϊόν ΜΥΑΤΒΟΝ. 

Δραστική ουσία: ΕδΟΜΕΡΒΑΖΟΙΕ ΜΑΘΝΕδίυΜ 

Μορφή: Γαστροανθεκτικό δισκίο 20πις|/ΤΑΒ, 40πιρ/ΤΑΒ 

Δικαιούχος σήματος: δΤΙΕΙΝΟΤΟΝ Ι,Τϋ, ΟΥΡΒυδ 

Κάτοχος άδειας κυκλοφορίας: ΡΑΒΜΕϋΙΑ Α.Ε.. 



Η Πρόεδρος ΔΣ/ΕΟΦ κ.α.α. 
Η Α' Αντιπρόεδρος 
ΔΕΣΠΟΙΝΑ ΜΑΚΡΙΔΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


















